### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

[adresse] Almene Boliger, blandede byer. Udvidelser af antal almene boliger. Udnyttelse af L 136 om blandede byer

Hvad vil vi gerne opnå? Hvorfor stilles forslaget?

Vi mangler almene familieboliger i Århus kommune. Dem vi har, er uønsket ulige fordelt i kommunen.

Der er en investeringsplan for 2024 – 2033 der sikrer de almene boligorganisationer 533 kvoter pr. år, hvilket skulle kunne sikre at al nybyggeri vil kunne opfylde intentionen om at det skal bestå af 25 % almene boliger.

Men kvoten udnyttes slet ikke optimalt, fordi loftet over byggeomkostninger ved alment byggeri forhindrer de almene boligorganisationer at udnytte kvoterne, nu hvor alle priser er røget i vejret.

Kommunen stiller heller ikke systematisk krav om almene boliger i nybyggeri og sælger nødigt sine egne grunde til almene formål, da indtægter ved grundsalg til markedspris er det så meget større.

Dette forslag skal afhjælpe disse vanskeligheder.

Hvem, hvad, hvordan og hvor mange ressourcer

Der ønskes en plan for udnyttelse af muligheden for tilskud til kommunen via L 136 til videreformidling til de almene boligorganisationer til opkøb / foræring af grunde til opførelse af almene familieboliger og til opkøb af eksisterende bygninger, private boliger og erhverv og til etablering af bofællesskaber. Særligt beregnet til boligområder hvor andelen af almene familieboliger er under 25 %.

Hvor stort et beløb vil der kunne tilføres kommunekassen af den vej til finansiering af flere almene boliger og hvor mange almene boliger vil der kunne komme ud af det?

Er der kommunale udgifter forbundet med udnyttelse af L136? Hvordan kan de finansieres?